Papa Bouba Diop

Papa Bouba Diop (amezaliwa 28 Januari, 1978 - amefariki 29 Novemba, 2020) alikuwa mchezaji wa kulipwa wa mpira wa miguu kutoka Senegal. Nafasi yake aliyopendelea ilikuwa ya kiungo mkabaji, lakini aliweza pia kucheza kama beki wa kati, nafasi ambayo aliicheza alipokuwa katika klabu ya RC Lens. Diop alijulikana kama mchezaji mwenye nguvu kubwa ya mwili na aliyecheza kwa mtindo mkali. Mtindo wake wa uchezaji, nafasi, na uwezo wake vilimfanya alinganishwe na aliyekuwa kiungo mkabaji wa Ufaransa, Patrick Vieira.

Diop alitumia sehemu kubwa ya taaluma yake nchini Uingereza, ambako mashabiki walimpa jina la utani The Wardrobe kutokana na umbo lake kubwa la mwili. Alicheza soka la Ligi Kuu ya England katikaa klabu za Fulham FC na Portsmouth FC, na alishinda FA Cup akiwa na klabu ya pili mwaka Fainali ya Kombe la FA ya 2008. Pia alicheza soka la ligi ya juu nchini Uswisi kwa klabu za Neuchâtel Xamax na Grasshopper Club Zürich, nchini Ufaransa katika klabu ya RC Lens na nchini Ugiriki kwa AEK Athens FC.

Kazi ya kimataifa
Bouba Diop aliitwa kwa mara ya kwanza kujiunga na timu ya mpira Senegal mwaka 1999, akiwa na umri wa miaka 21, wakati akichezea klabu ya Neuchâtel Xamax katika Swiss Super League. Alikuwa sehemu ya kikosi kilichomaliza nafasi ya pili katika 2002 Kombe la Mataifa ya Afrika kilichofanyika Mali, na alifunga bao la kwanza katika ushindi wa mabao 2–1 dhidi ya timu ya taifa ya Nigeria kwenye nusu fainali.

 Marejeo 

Jamii:Wachezaji mpira wa Senegal